open-index/open-wikipedia-markdown huggingface dataset:
יחסי ניקרגואה–צ'ילה

**יחסי ניקרגואה–צ'ילה** הם היחסים הדיפלומטיים הרשמיים שבין **[[ניקרגואה|רפובליקת ניקרגואה]]** לבין **[[צ'ילה|הרפובליקה של צ'ילה]]**.

## היסטוריה
ב-2 בספטמבר 1879, במהלך מלחמת האוקיינוס השקט, צ'ילה מחתה נגד ניקרגואה על שניסו לפעול לרכישת שתי אוניות מלחמה בצרפת, סולפרינו (1861) ו-La Gloire, לפרו. בנוסף, היא גם דרשה ממנה להימנע מהיטלי התנדבות עבור הצי הפרואני.

בשנת 1996 שתי המדינות חתמו על הסכם קידום השקעות והגנה הדדיים. חמש שנים לאחר מכן נחתמה אמנת הסגרה בין המדינות. בפברואר 2011 נחתם הפרוטוקול הדו-צדדי של צ'ילה–ניקרגואה להסכם הסחר החופשי בין צ'ילה למרכז אמריקה, שצפוי להגדיל את הסחר. ההסכם היה הסכם הסחר החופשי הראשון שנחתם בין ניקרגואה למדינה דרום אמריקאית.

בשנים האחרונות פותחו יוזמות שיתוף הפעולה העיקריות בין שתי המדינות בתחומי ניהול מקורות מים, מעקב וולקני, בטיחות מזון, אפידמיולוגיה והחלפת חוויות על המודל למניעת אלימות בקרב בני נוער.

## יחסי סחר
ניקרגואה מייצגת עבור צ'ילה כ-5% מכלל היצוא שלה למרכז אמריקה ועבור ניקרגואה, צ'ילה מייצגת 10% ממשלוחיה לדרום אמריקה. המוצרים העיקריים שניקרגואה מייבאת מצ'ילה הם שירותים, מזון מעובד, תרופות, יינות, תפוחים, ומוצרי חומרה, ואילו ניקרגואה מייצאת לצ'ילה בעיקר רום, סוכר, בשר, פירות קפואים, מולסה, ביגוד, אננס טרי או יבש.

## נציגויות דיפלומטיות
* ניקרגואה מחזיקה בצ'ילה שגרירות בסנטיאגו דה צ'ילה.
* צ'ילה מחזיקה בניקרגואה שגרירות במנגואה.

## הערות שוליים

קטגוריה:ערכים ללא קטגוריות פיזיות - יחסי חוץ
ח'ליפות (סדרת טלוויזיה)

**ח'ליפות** (בשוודית: **Kalifat**) היא סדרת מתח שוודית העוסקת במספר נשים מוסלמיות הקשורות לדאעש במובנים שונים, בשוודיה ובסוריה. הסדרה עלתה לאוויר לראשונה ב-12 בינואר 2020 בתאגיד השידור השוודי. היא עלתה גם לנטפליקס ב-18 במרץ אותה שנה.

הסדרה מבוססת בחלקה על המקרה האמיתי של שלישיית בת'נל גרין, בו נתקלו שלוש נערות צעירות מוסלמית במגייסי ג'יהאד בבית הספר התיכון שלהן ב-2015. העיבוד הטלוויזיוני עוקב אחר דמויות נוספות שלא מבוססות על המציאות: פטימה, סוכנת בארגון הביון השוודי; פרווין, צעירה שוודית שנגררה אחר בעלה למדינה האסלאמית ומנסה לצאת ממנה; וסוליקה - נערה דעתנית שעוברת שטיפת מוח על ידי המדינה האסלאמית. העלילה בוחנת ומעלה תהיות בנושאי האסלאם, טרור האסלאמי והמהגרים המוסלמים באירופה.

הסדרה בוימה על ידי גורן קפטנוביץ' .

## עלילה
העלילה עוסקת בשלוש נשים שוודיות, בנות למהגרים מוסלמים: שתיים, סוליקה ופטימה, נמצאות בשוודיה ואחת, פרווין, נמצאת בא-רקה שבסוריה, תחת שלטון המדינה האסלאמית.

פרווין, בת למהגרים מטורקיה, נגררה לסוריה אחרי בעלה חוסאם, אך היא איבדה את אמונתה באסלאם ומייחלת לברוח. כשאישה אחרת בעיר נתפסת על ידי הארגון על כך שיצרה קשר עם ארץ מולדתה, היא בורחת אל תוך ביתה של פרווין ונותנת לה טלפון נייד. פרווין משתמשת בטלפון הנייד כדי ליצור קשר עם שוודיה, על אף שאם תיתפס על ידי אדם אחר דינה יהיה מוות. בצד השוודי עונה לה פטימה, סוכנת של ארגון הביון השוודי (SAPO). פטימה, שמזדהה בשם אווה, אומרת לה שתעזור לה להיחלץ מסוריה - אך פרווין חייבת לספק להם מידע חיוני קודם.

במקביל, נערה בת 15 בשם סוליקה חיה בשוודיה. אמנם מוצאה מוסלמי, אך אביה דאג שהחינוך בבית יהיה חילוני. סוליקה קוראת וסרטוני הסתה אסלאמיסטיים ומפתחת שנאה כלפי המערב. אחד המורים בבית הספר, אבראהים, הוא למעשה פעיל דאעש ממצרים. הוא מזהה את הפוטנציאל בסוליקה ושולח לה ולחברתה הצ'צ'נית קרימה, סרטוני הסתה נוספים ומספק להן מידע מוטעה על המדינה האסאלמית. סוליקה, קרימה, ולישה, אחותה של סוליקה, בורחות מהבית לסוריה כדי להתגורר תחת חוקי השריעה.

בינתיים, פטימה, תוך ניסיונותיה לעזור לפרווין, נקלעת למצב מסובך: חברתה נרצחת ליד דירתה והשוטרים חושדים שפטימה היא זו שביצעה את הרצח. היא מיהרה לדירתה כדי לברוח, אך שם שוטרים ניסו לעצור אותה והיא איימה עליהם באקדח. היא בורחת מהמשטרה ותוך כדי עושה הכול כדי לעזור לפרווין ולקבל מידע מודיעיני.

כאילו שהמצב לא יכול להיות גרוע יותר, פרווין מגלה, כשהיא פורצת למחשב של בעלה חוסאם, שמתוכנן פיגוע ענק בשוודיה.

## פרסים
גיזם ארדוגן, המגלמת את פרווין, זכתה בפרס השוודי "Kristallen Award for Female Actor of the Year" כחלק מחלוקת הפרסים של Kristallen  על השתתפותה בסדרה. אליט אופים, המגלמת את פטימה, זכתה אף היא באותו הפרס בקטגוריה "Kristallen Award for Male Actor of the Year".

## קישורים חיצוניים
* 

## הערות שוליים

קטגוריה:סדרות טלוויזיה שוודיות
קטגוריה:המדינה האסלאמית בתרבות
מחזקים

**מחזקים - למען השלום והדמוקרטיה** היא עמותה ישראלית שפועלת באמצעות אקטיביזם דיגיטלי ברשתות החברתיות לקידום ערכי השמאל.

העמותה משקיעה נתח נכבד מתקציבה לקידום ממומן של תכנים ברשתות המדיה החברתית על מנת להגיע לקהל היעד שלה בפייסבוק, אינסטגרם, טוויטר ו-טיקטוק.

## הקמה
עמותת מחזקים הוקמה בשנת 2017 על ידי אורי קול ותום פייגין, בהמשך להצטרפותו של קול לקבוצת פייסבוק בת 300 חברים בשם "מחזקים את השמאל ברשת", אשר מטרתה הייתה להציג עמדות שמאל פוליטי ברשת. לאחר מכן, הוקם עמוד רשמי לעמותה בפייסבוק.

העמותה נתמכת בעיקרה על ידי הקרן החדשה לישראל ותאגיד אמריקאי. בנוסף, מבצעת מימון המונים עבור פרויקטים ספציפיים ומאפשרת תרומה של תומכים פרטיים על בסיס חודשי.

## פעילות העמותה

עמותת מחזקים נאבקת למען ערכי השמאל בישראל ולוקחת חלק פעיל במאבקים למען שתי מדינות לשני עמים, נגד השליטה הישראלית ביהודה ושומרון, שותפות יהודית ערבית למען זכויות להט"ב, זכויות אדם ואזרח בישראל, קידום וחיזוק הדמוקרטיה, ולקחה חלק פעיל במחאה נגד בנימין נתניהו. נכון ל-2020 מספר חברי העמותה עמד על 7, כאשר עובדים בשכר המנכ"ל אורי קול, והסמנכ"ל ערן ניסן, לצד 12 מתנדבים.

משנת 2019, העמותה פעלה במספר זירות ומאבקים, כנגד פרשנות בלתי-מאוזנת בתקשורת ובפרט כנגד יעקב ברדוגו, נגד ניסיונות דיכוי ההצבעה לכאורה בחברה הערבית על ידי הימין לקראת הבחירות לכנסת העשרים ושלוש, בסיוע לארגון מצעד הנשים, במאבק נגד סיפוח יהודה ושומרון למדינת ישראל ובעד זכויות אנשים עם מוגבלויות בצל הריגת איאד אל-חלאק.

מהקמתה מובילה העמותה שורה של מאבקים נגד הכהניזם, ומשנת 2021 מובילה את הקמפיין הציבורי להוצאת ארגון להב"ה - למניעת התבוללות בארץ הקודש מחוץ לחוק והגדרתו כארגון טרור.

העמותה גייסה מאות אלפי שקלים עבור שלל מאבקים, ביניהם של הקומיקסאי זאב אנגלמאיר המרבה להזדהות כשושקה שתבע את המשטרה על מעצרו וחקירתו, ושל פרופ׳ עודד גולדרייך שנשלל ממנו פרס ישראל בשל תמיכה בחרם על אוניברסיטת אריאל.

במהלך המחאה נגד בנימין נתניהו, מחזקים סיפקה תשתית דיגיטלית לתכני המחאה ולאנשיה, ושיתפה פעולה עם ארגוני מחאה אחרים.

בנובמבר 2020 הוקמה פלטפורמת המחקר פייק ריפורטר שמחזקים שותפה לה בהובלת המאבק האזרחי נגד הפצה שיטתית של פעולות זדוניות, זיופים, והסתה ברשתות החברתיות.

בפברואר 2021 נוצר פרופיל טיקטוק לעמותה, לו קיימים אלפי עוקבים אך גם זוכה לביקורת נרחבת על פרסומיו.

ביוני 2022 יזמה העמותה קמפיין במסגרתו פורסמו בשלטי חוצות דגל ישראל ודגל פלסטין, זה לצד זה כשמעליהם הכיתוב ״נועדנו לחיות ביחד״ בעברית ובערבית. אחד השלטים נפרס על צדו המערבי של בית אבגד במתחם הבורסה ברמת גן. ראש העיר כרמל שאמה הכהן פרסם סקר בדבר הבקשה לתליית השלט בעמוד הפייסבוק שלו. בעקבות מחאת רשת והערכת מצב שהסיקה שיש חשש לפגיעה ברגשות הציבור, הוסרו הדגלים מן הבניין.

## קישורים חיצוניים
* 

* 

## הערות שוליים

קטגוריה:ישראל: עמותות
AIM (אלבום)

**AIM** הוא אלבום האולפן החמישי של הראפרית הבריטית M.I.A.. האלבום יצא לאור ב-9 בספטמבר 2016 דרך חברת התקליטים אינטרסקופ רקורדס ופולידור רקורדס. לפני הוצאתו, הצהירה הראפרית כי אלבום זה יהיה אלבומה האחרון.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי M.I.A.
קטגוריה:אלבומים באנגלית
קטגוריה:אלבומים שהופקו על ידי ריצ'רד אקס
קטגוריה:אלבומי חברת אינטרסקופ רקורדס
פאב רוק בריטי

**פָּאבּ רוֹק בריטי** (באנגלית: **Pub rock**) הוא ז'אנר מוזיקת רוק שהתפתח בראשית אמצע שנות השבעים בבריטניה. אמני הפאב רוק חזרו ליסודות הרוק ושילבו רוק שורשי, הפאב רוק היה תגובה נגד רוק מתקדם שהוקלט ביוקר וגלאם רוק נוצץ. על אף שהוא נמשך לתקופה קצרה, הפאב רוק דחה את מקומות האצטדיון הענקיים ודגל בהחזרת הרוק החי למקומות האינטימיים (פאבים ומועדונים) הקטנים של שנותיו הראשונות. מאחר שהחברות הגדולות לא גילו עניין בקבוצות רוק של פאבים, אומני הפאב רוק חיפשו חברות תקליטים עצמאיות כמו Stiff Records.

הדגש של הפאב רוק על מקומות קטנים, הקלטות פשוטות וזולות למדי ותווי תקליטי אינדי, הווה זרז להתפתחות סצנת הפאנק רוק (Punk rock) הבריטית. למרות האלמנטים המשותפים הללו, היה הבדל בין הז'אנרים: בעוד הפאב רוק חזר לרוקנרול המוקדם ול-R&B, הפאנק שאף לשבור את הכלים, ולשנות את המסורות המוזיקליות בעבר.

## ראו גם
* פאב רוק אוסטרלי

## קישורים חיצוניים

* 

קטגוריה:שנות ה-1970 במוזיקה
קטגוריה:סגנונות רוק
המתקן לטיהור שפכים בבית לאהיא

**המתקן לטיהור שפכים בבית לאהיא** הוא מתקן לטיהור שפכים שנמצא בסמוך לבית לאהיא ומשמש את רוב תושבי צפון רצועת עזה.

## היסטוריה
הקמת המתקן החלה בשנת 1976 והוא הורחב בשנת 1991 לקיבולת של 5,000 קוב ביממה. ביוני 2000 פורסם שכ-70% מקיבולת המתקן נוצל.

במרץ 2007 קרסו אגמי המתקן והציפו את אום אל-נסר באופן שהרג חמישה אנשים ופצע רבים אחרים. בעקבות זאת, נבנה טרמינל שאיבה חדש, 9 בריכות חלחול ומערכת צינורות להעברת עודפים לאזור ההקמה של מתקן טיהור השפכים עזה צפון. בשנת 2011 שירת המתקן את תושבי ג'בליה, מחנה הפליטים ג'בליה, בית חאנון ובית לאהיה, שכ-75% מהם היו מחוברים למערכת ביוב מרכזית, ועברו בו כ-19,000 קוב שפכים ביממה.

כבר באפריל 2013 שלח יו"ר רשות האנרגיה של הרשות הפלסטינית, עומר קיטנה, מכתב למנכ"ל חברת החשמל, אלי גליקמן וביקש ממנו להרחיב את אספקת החשמל בעוד כ-10 מגה-וואט שימשו להפעלת המתקן בלבד, אך המכתב נותר ללא מענה.

בדצמבר 2013 פורסם בתקשורת הישראלית כי בעקבות התקלות במתקנים לטיהור שפכים ברצועה (והמתקן בבית לאהיא ביניהם) נגרם זיהום למים בצפון רצועת עזה (דבר אשר מתווסף למשבר המים שקיים ברצועה), דבר אשר גם מגיע לחופי של העיר הישראלית אשקלון ומזהם את המים באזור וזאת לאחר שהמשרד להגנת הסביבה הזמין בודקים מהמכון לחקר ימים ואגמים שניתחו מספר צילומי לוויין של אזור הרצועה והזיהום ומצאו מספר שפכים אשר מזיקים למים שיש באזור.

שנה לאחר מכן, פורסמו נתונים המצביעים על סכנה בריאותית שמתגלה ברצועה ובאזורה, בעקבות העובדה שישראל מסרבת להגדיל את אספקת החשמל לרצועה, המתקן נאלץ לפלוט כ-90 אלף מטרים מעוקבים של ביוב ובנוסף עליהם גם מי תהום מזוהמים שעושים את דרכם לים התיכון ומגיעים לאזור מתקן ההתפלה באשקלון, שהוא אחד ממתקני התפלה הגדולים ביותר בישראל.

ב-2017 הופסקה הפעילות של המתקן, וזמן רב נאלצו תושבי הרצועה להזרים את השפכים דרך נחל חנון שנמצא בסמוך למעבר ארז. על אף העובדה שהדבר מלווה בזיהום הקרקע נאלצת ישראל לקלוט את השפכים בעקבות חשש שהדבר יזהם את מי התהום של אקוויפר החוף, עם זאת הוחלט עד אשר ימצא פתרון קבע להקים מתקן שאיבה בסמוך לנחל שיישאב את השפכים ויוביל אותם בצינור אל קו הביוב שמשמש את קיבוץ ארז.

בינואר 2018 על אף ההסלמה בדרום והרעת היחסים בין ישראל לארגון הטרור החמאס, אשר שולט בעזה מאז ניצחונו בעימות חמאס-פת"ח ברצועת עזה נחתם הסכם בין חברת החשמל ברצועת עזה לרשות המים הישראלית. בהסכם הובטח כי ישראל תספק חשמל עבור הפעלת המתקן במספר שלבים ובמהלך עבודות ההקמה הוכנסו גם כתשעה גנרטורים שיקלו על פעילות המתקן. לאחר שיחזור לפעילות מלאה המתקן יוכל לטפל בכ-36 אלף קוב שפכים שנשפכים ברצועת עזה מדי יום ובכך לתת מענה לכ-300 אלף מתושבי צפון הרצועה. בעזרת המתקן תשופר איכות התבואה החקלאית ברצועה. עלות הפרויקט היא כ-75 מיליון דולר שמומנו על ידי הבנק העולמי וועידת המדינות התורמות.

ביוני 2019 נמצא פתרון לבעיית הזיהום שגורם המתקן. הוועדה המרחבית לתכנון ובנייה נגב מערב החליטה כי יוקם קו ביוב שיוכל לקלוט באופן ישיר את השפכים של בית לאהיא ובית חאנון במתקן טיהור השפכים של שדרות.

## ראו גם
* תחנת הכוח בעזה
## קישורים חיצוניים
* 
* 

## הערות שוליים

קטגוריה:הרשות הפלסטינית: אנרגיה
קטגוריה:טיהור מים
קטגוריה:רצועת עזה: מבנים
קוד שפה

**קוד שפה** הוא קוד המקצה אותיות או מספרים כמזהים או מסווגים לשפות. ניתן להשתמש בקודים אלה לארגון אוספי ספרייה או הצגת מצגות נתונים, לבחירת הקיטלוג והתרגומים הנכונים במחשב וכייעוד קצרצר לצורות ארוכות יותר של שמות שפה. תוכניות קוד שפה מנסות לסווג את העולם המורכב של שפות אנושיות, ניבים וריאציות. רוב התוכניות עושות פשרות בין היותן כלליות לבין היותן שלמות מספיק כדי לתמוך בניבים ספציפיים. לדוגמה, רוב האנשים במרכז יבשת אמריקה ובדרום אמריקה דוברים ספרדית. הספרדית המדוברת במקסיקו, למשל, תהיה שונה במקצת מהספרדית המדוברת בפרו או במדינה אחרת הדוברת את אותה השפה, בנוסף לאזורים שונים בתוך מקסיקו בהם ישנם ניבים שונים ומבטאים שונים של ספרדית. ערכת קוד שפה עשויה לקבץ את כל אלה כ"ספרדית" לבחירת פריסת מקלדת, לרוב כ"ספרדית" לשימוש כללי, או להפריד כל ניב כדי לאפשר ניבים ספציפיים לאזור.

## ראו גם

* אקדמיה ללשון
* גלוטולוג
* המצפה הבלשני
* האטלס העולמי של מבני השפות
* אטלס השפות בסכנת הכחדה בעולם
* אתנולוג

## קישורים חיצוניים
*  רשימת קודים של שפות, באתר לינגוס

קטגוריה:בלשנות
חוק שחקני בית

**חוק שחקני בית** הוא חוק של אופ"א שקובע שעל הקבוצות המשתתפות בטורנירים השונים של אופ"א לרשום 25 שחקנים שיורשו להשתתף בטורניר, ומתוכם לפחות 8 שחקנים צריכים להיות שחקנים מקומיים.

## הגדרה והיסטוריה
לקראת עונת 2006/2007 הוחלט באופ"א להחיל את חוק שחקני הבית על כלל המועדונים אשר נרשמים לטורנירי אופ"א. מכיוון שהחוק דרש מהקבוצות לשנות את סגליהן ניתן למועדונים שנתיים להתכונן אליו והוא נכנס לפועל החל מעונת 2008/2009.

לפי חוק זה חולקו השחקנים המקומיים לשתי קבוצות:
***שחקני מועדון** - שחקנים אשר היו רשומים כחלק מהמועדון במשך 3 עונות לפחות כאשר היו בני 15 עד 21.
***שחקני התאחדות** - שחקנים אשר היו רשומים כחלק מהמועדון או מועדון אחר אשר נמצא תחת אותה התאחדות, במשך 3 עונות לפחות כאשר היו בני 15 עד 21.

החוק קובע שכל מועדון הנרשם לטורניר המנוהל על ידי אופ"א נדרש לרשום 8 שחקנים מקומיים כאשר מתוכם לפחות 4 הם שחקני מועדון, כך שלא ניתן לרשום יותר מ-4 שחקני התאחדות.

לפי חוק זה אין הבדל בין שחקן בעל אזרחות מקומית להתאחדות בה הוא משחק ולשחקן זר.

## חוק שחקני בית בליגה האנגלית
במטרה לפתח שחקני כדורגל מקומיים באנגליה, החליטה התאחדות הכדורגל האנגלית להחיל גרסה משלהם של חוק שחקני הבית במסגרת הפרמייר ליג. לפי גרסה זו, החל מעונת 2010/2011 על כל קבוצה המשתתפת בפריימר ליג לרשום 8 שחקנים אשר היו רשומים כחלק ממועדון אנגלי או ויילסי במשך 3 עונות לפחות לפני גיל 21.

ב-2015 הציע יו"ר התאחדות הכדורגל האנגלית גרג דייק להחמיר עם החוק ולשנות אותו כך שמספר השחקנים המקומיים יגדל מ-8 ל-12, ומתוכם לפחות 2 שחקנים אשר גדלו במחלקת הנוער של המועדון עצמו ואף להוריד את הגיל המחושב מ-21 ל-18, אך הצעה זו נדחתה לאחר שדייק עזב את תפקידו ב-2016.

## הערות שוליים

קטגוריה:כדורגל
קטגוריה:אירופה: כדורגל
קטגוריה:אופ"א
קטגוריה:פרמייר ליג
הווחשתרא

ממוזער
**הוּוַחְשַׁתְרָא** (באווסטית: מנהיג טוב) נודע גם בשמו היווני **קִיאָכְסֵרִיס** (ביוונית: **Κυαξάρης**) היה השלישי והגדול במלכי מדי.

במהלך שלטונו אשר נמשך מ-625 לפנה"ס ועד למותו ב-585 לפנה"ס הפך את אומתו מאיחוד של ערי-המדינה אחמתא, ריי ואספהאן לאימפריה הגדולה במזרח התיכון אשר התפרשה מגבולה עם לידיה באסיה הקטנה, אל הרי הזגרוס בגבול עם האימפריה הנאו-בבלית, אל חופה במפרץ הפרסי לצד מדינות החסות שלה, עילם ופארס ועד לגבולותיה המזרחיים עם מדבר לוט ועם רכס הרי ההינדו-כוש.

הווחשתרא נקבר לאחר מותו באולם אדיר הנמצא כיום באזור סולימאניה, כורדיסטן העיראקית. האנשים הכורדים רואים עצמם כקשורים אל ירושת ממלכת מדי ורואים בשלטונו של הווחשתרא שלטון מואדר של אחד מאבות אומתם. הווחשתרא הטיל חסות עליונה על כל שכניה של ממלכתו, חתונתו עם בת נבופלאסר, מלך בבל הבטיחה את השפעת ממלכתו עד לעבר חופי הים התיכון.

לאחר מותו עלה למלכות מדי בנו אסטיאגס אשר היה לאחרון מלכי מדי, שכן בתקופתו התקוממו הפרסים בדרום הממלכה תחת מנהיגם כורש והקימו את הממלכה האחמנית על גבי השלד של ממלכת מדי.

## ראו גם
* פרוורתי
* אסטיאגס

## קישורים חיצוניים
* 
* 

קטגוריה:מלכי פרס
קטגוריה:הממלכה האחמנית
קטגוריה:ממלכת מדי
Matangi

**Matangi** הוא אלבום האולפן הרביעי של הראפרית הבריטית M.I.A.. האלבום יצא לאור ב-1 בנובמבר 2013 דרך חברת התקליטים של הראפרית, N.E.E.T. Recordings, ודרך אינטרסקופ רקורדס.

הסינגל הראשון מהאלבום, "Bad Girls", יצא לאור כשנתיים לפני הוצאת האלבום, והיה לאחד הסינגלים המצליחים ביותר של הראפרית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי M.I.A.
קטגוריה:אלבומים באנגלית
קטגוריה:אלבומי חברת וירג'ין רקורדס
קטגוריה:אלבומי חברת אינטרסקופ רקורדס
קטגוריה:אלבומי חברת EMI רקורדס
האטלס העולמי של מבני השפות

**האטלס העולמי של מבני השפות (WALS)** הוא בסיס נתונים של המאפיינים המבניים (פונולוגיים, דקדוקיים, לקסיקלים) של שפות שנאספו מחומרים תיאוריים. אטלס זה פורסם לראשונה על ידי הוצאת אוניברסיטת אוקספורד כספר עם תקליטור בשנת 2005 ויצא כמהדורה השנייה באינטרנט בשנת 2008. הוא מתוחזק על ידי מכון מקס פלאנק לאנתרופולוגיה אבולוציונית המתחזק את קטלוג גלותלוג ועל ידי הספרייה הדיגיטלית מקס פלאנק. עורכיו של האטלס הם: מרטין הספלמת', מתיו ס. דרייר, דייוויד גיל וברנרד קומרי. האטלס מספק מידע על מיקום, שיוך לשוני, ותכונות טיפולוגיות בסיסיות של מספר רב של שפות העולם. זה כלי המתקשר עם אתר המפות OpenStreetMap. המידע של אטלס זה מתפרסם ברישיון עם זכויות. זהו חלק מפרויקט נתונים מקושרים בין-לשוניים שאירח מכון מקס פלאנק למדע ההיסטוריה האנושית.

## ראו גם
* קוד שפה
* אקדמיה ללשון
* גלותולוג
* המצפה הבלשני
* Ethnologue
* אטלס השפות בסכנת הכחדה בעולם

## קישורים חיצוניים
* 

קטגוריה:בלשנות
קטגוריה:אתרי אינטרנט שהושקו ב-2008
קטגוריה:מאגרי מידע
פ-ענח'י

**פִּ-עָנְחִ'י** (לקח על עצמו את שמות הכס **יוּסִימָארֵה** ו**סְנֶהָפְאֶרֵה**) היה מגדולי פרעוני מצרים ואחד מכובשיה האדירים של מצרים העתיקה. הוא הקים את ה**שושלת הכושית** הידועה גם בתור השושלת העשרים וחמש של מצרים והחזיר את מצרים למעמד של אימפריה לאחר שנים של חוסר בממשל ריכוזי מאוחד. מבין פועליו ידוע כי פעל להעצמתו של האל המצרי אמון. המידע אודותיו מקורו ב**אַסְטֵלָה של פִּ-עָנְחִ'י**.

## כיבוש מצרים
עם השליטה בנוביה ובמצרים העליונה, פ-ענח'י השתמש במלחמה הפנימית של מצרים אשר התקיימה בין השושלות ה-22, 23 ו-24 לצורכיו, להגדלת השפעתו אל מעבר לתבאי ואל מצרים התחתונה. ברואה הוא את המתרחש, הפרעון תפנ אח'ת מהשושלת ה-24 יצר קואליציה של שליטי אזור הדלתא נגד פ-ענח'י ואף פיתה את בן בריתו של האחרון, נימלוט להצטרף אל הקואליציה. תפנ אח'ת שלח את צבא הקואליציה דרומה לעבר הרקליאופוליס מגנה אשר הייתה תחת חסות נובית. מלך העיר ואנשיו קראו לעזרתו של פ-ענח'י אשר מיהר. בשנה ה-20 למלכותו יצא בראש צבאו לכבוש את מרכז וצפון מצרים. פעולותיו הצבאיות מתוארות באסטלה של הניצחון שממוקמת בג'בל ברקל ואתרי אזור נפאטה בצפון סודאן של היום:

פיענח'י ראה במלחמתו מלחמת קודש. הוא הורה לחייליו לטהר עצמם נפשית לפני כל קרב ואף הציע קורבנות למען האל אמון. לאחר הניצחון בהרקליאופוליס מגנה ההתקדמות צפונה הייתה קלה לצבא של פ-ענח'י, שכן רוב כוחות הקואליציה נפגשו בקרב זה. צבאו של פ-ענח'י לקח ערים כממפיס עד אשר מלכי הקואליציה, וביניהם גם בן בריתו לשעבר נימלוט נכנעו לעליונותו והכירו בו בתור הפרעה החדש ושליט כל מצרים.

מנקודה זאת ואליך פ-ענח'י יאדיר את ממלכתו לעבר מדבר הסהרה, קרן אפריקה, ים סוף וחצי האי סיני עד לפטירתו בשנת 714 לפנה"ס.

## קישורים חיצוניים

* 
* מתמטיקה סטטית
* 

קטגוריה:פרעוני השושלת ה-25
קטגוריה:ארכאולוגיה נובית
קטגוריה:כוש
עד שיצא עשן לבן (ספר)

**עד שיצא עשן לבן** (באנגלית: **Conclave**, "קונקלווה") הוא ספר מאת רוברט האריס המתאר את תהליך בחירתו של אפיפיור דמיוני. הספר יצא לאור בעברית בהוצאת כנרת זמורה-ביתן דביר בשנת 2019 בתרגומו של גיל שמר.

הספר עובד לסרט קולנוע באותו שם בכיכובם של רייף פיינס וסטנלי טוצ'י.

## עלילה
הדמות הראשית בספר הוא הקרדינל ג'קופו לומלי, המשמש כנשיא מועצת הקרדינלים. הספר נפתח במותו של האפיפיור המכהן, אשר שמו אינו נזכר בספר. האפיפיור המנוח נודע כאדם פשוט, צנוע ואהוב, ובעל דעות ליברליות. עם מותו, מוטל על לומלי לארגן את הקונקלווה לצורך בחירת אפיפיור חדש. 117 קרדינלים מכל רחבי העולם מגיעים לקריית הוותיקן עבור הטקס. ארבעת המועמדים הבולטים הם: אלדו בליני, מנאמני האפיפיור הקודם אשר חולם להמשיך את הרפורמות הליברליות שלו. ג'וזף טרמבלה מקנדה, אשר מתיימר להביא לוותיקן רוח צעירה ומודרנית. ג'ושוע אדיימי מניגריה אשר חפץ להיות האפיפיור השחור הראשון, וגופרדו טדסקו השמרן הקיצוני אשר רוצה לשמר את המסורת הנוצרית. ברגע האחרון מופיע אדם מסתורי בשם וינסנט בניטס אשר מונה לקרדינל אין פאקטורה בידי האפיפיור לשעבר ומודיע על רצונו להשתתף בקונקלווה. הדלתות ננעלות, והקרדינלים מתנתקים מהעולם עד סוף הקונקלווה. בהדרגה חושף לומלי כי מרבית המועמדים מסתירים סודות אפלים, ובמקביל הוא נאלץ להתמודד גם עם סודות מעברו של האפיפיור לשעבר, עם ארגון טרור איסלאמיסטי המעוניין לחבל בקונקלווה, ועם החשש שבסופו של דבר הוא עצמו עלול להיבחר לאפיפיור.

## קישורים חיצוניים
* עד שיצא עשן לבן, באתר סימניה
* 
* 

## הערות שוליים

קטגוריה:ספרים בריטיים
קטגוריה:ספרי 2016
קטגוריה:כתבי רוברט האריס
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
קטגוריה:הכס הקדוש
צ'יאנג צ'ינג-קואו

**צִ'יאַנְג צִ'ינְג-קֻוֹאוֹ** (במנדרינית: **蔣經國**; 27 באפריל 1910 – 13 בינואר 1988) היה פוליטיקאי טאיוואני, חבר במפלגת הקוומינטנג, בנו של צ'יאנג קאי שק ויורשו. שימש כנשיא הרפובליקה הסינית לאחר מות אביו, בין השנים 1978 עד מותו ב-1988.

## ביוגרפיה
בצעירותו נשלח צ'יאנג ללימודים גבוהים במוסקבה, בתוך ברית המועצות בשנת 1925 (בה בעת התקיים איחוד כוחות בין המפלגות הלאומית והקומוניסטית). בעת טבח שאנגחאי, המזכיר הכללי של ברית המועצות, דאז יוסיף סטלין הפך את צ'יאנג לאסיר פוליטי במערכה בין הקומוניסטים לאביו צ'יאנג קאי שק. במסגרת היותו אסיר, הממשלה במוסקבה שלחה אותו לעבוד במפעלי ייצור פלדה מעבר אל הרי האורל. בעובדו שם, צ'יאנג נפגש, התאהב והתחתן עם פאינה וקרבה (לעתיד פאינה צ'יאנג פנג-ליאנג).

בשנת 1937, כשהחלה מלחמת סין–יפן השנייה, הממשלה במוסקבה שלחה את הזוג לנאנג'ינג במסגרת ההסכם בין הלאומיים לקומוניסטים. לאורך המלחמה צ'יאנג פעל והפך ראוי בעיני אביו ליטול יותר ויותר אחראיות, בין לבין גם אחראיות ניהולית. לאחר כניעת האימפריה היפנית ניתלה על צ'יאנג האחראיות להפיל את המאפיות והמיליציות המושחתות בשאנגחאי. על פועלו מול המשימה נאמר כי נהג ב"יעילות חסרת רחמים".

בשנת 1949 ניצחון המפלגה הקומוניסטית של סין במלחמת האזרחים הסינית הכריח את הממשלה הלאומית ליסוג לעבר האי טאיוואן.

צ'יאנג צ'ינג-קו היה הראשון לקבל על עצמו את ניהול המשטרה החשאית, עמדה עליה שמר עד שנת 1965 ולאורכה פעל על מציאת בוגדים ומאפיונרים בין לבין בעזרת עינויים קשים בעת צורך למען שמירה על סמכות השלטון של הקוומינטנג. בין 1965 ועד 1969 צ'יאנג פעל בתור שר ההגנה, בין 1969 ו-1972 שימש כסגן ראש הממשלה ומשנת 1972 והלאה שימש כראש ממשלת הרפובליקה הסינית. כל זמן זה צ'יאנג שימש ללא עוררין כידו ויורשו של אביו הנשיא.

לאחר מות אביו בשנת 1975, צ'יאנג לקח על עצמו את ראשות הממשלה בעוד נמנה ליושב ראש מפלגת הקוומינטנג ובשנת 1978 (בבחירות הראשונות מאז מות אביו) צ'יאנג הפך לנשיא הרפובליקה הסינית ובשנת 1984 נבחר לקדנציה שנייה אותה לא יממש עד סופה שכן נפטר בשנת 1988.

תחת כהונתו של צ'יאנג, ממשלת הרפובליקה הסינית שמרה על סמכותה אבל נפתחה יותר לקראת מחאות פוליטיות ולקראת חופש הביטוי אל מולה. צ'יאנג פעל בשביל השגת קולות הבוחרים והתקדם לעבר הדמוקרטיה בעוד עדיין שמר על עין צופה לגבי כלל המתיישבים החדשים באי שמקורם בסין היבשתית (הרפובליקה העממית של סין). בשנותיו האחרונות תמך צ'יאנג בהעלאת חופש הביטוי והורדת הצנזורות על התקשורת. בקשור לירושת מוסד הנשיאות צ'יאנג העלה בני האן מתוך טאיוואן לעלות ולהפוך דמויות מפתח, ביניהם גם לי טנג-הואי אשר יירש אותו.

תהליך הפיכתה של הרפובליקה הסינית בטאיוואן לדמוקרטית יימשך עד לשנות ה-2000.

## לקריאה נוספת
* ג'ונתן פנבי – **צ'יאנג קאי-שק: הגנרליסימו הסיני והאומה אשר איבד**

## קישורים חיצוניים

* 
* 

קטגוריה:נשיאי הרפובליקה הסינית
מוזיקת ביט

**מוזיקת ביט**, **ביט בריטי** או מרזיביט (על שם להקות מליברפול והאזורים הסמוכים ליד נהר מרזי) הוא ז'אנר מוזיקה פופולרית, המושפע ממוזיקת רוק אנד רול, סקיפל ומוזיקת פופ מסורתית, שהתפתחה בבריטניה בראשית שנות השישים.

## מקור
המקורות המדויקים של המונחים 'מוזיקת ביט' ו'מרזיביט' אינם ברורים. ה"ביט" (קצב) בכל אחד מהם, נבע מהמקצבים המניעים שהלהקות אימצו מהרוקנרול, מההשפעות של קצב הבלוז ומוזיקת נשמה, ולא מהתנועה הספרותית של דור הביט של שנות החמישים. כאשר הגל הראשוני של הרוקנרול שכך בשנות החמישים המאוחרות יותר, מוזיקת "ביג ביט", שקוצרה מאוחר יותר ל"ביט", הפכה לחלופת ריקוד חי לזמרי בלדות כמו טומי סטיל, מרטי ווילד וקליף ריצ'רד ששלטו במצעדים. האנתרופולוג ומבקר המוזיקה הגרמני ארנסט בורנמן, שהתגורר באנגליה בין השנים 1933–1960, טען כי טבע את המונח בטור במגזין "Melody Maker" לתיאור החיקוי הבריטי של להקות הרוקנרול הרית'ם אנד בלוז והסקיפל האמריקאיות .

השם "מרזי ביט" שימש למגזין מוזיקה של ליברפול שנוסד בשנת 1961 על ידי ביל הארי. הארי טוען שטבע את המונח "על בסיס המונח "Beat Policemen" (שם לשיטת סיור של שוטרים בבריטניה) ולא על בסיס המוזיקה". להקת "האוקיינוס השקט" קיבלה את השם Beats Mersey בפברואר 1962 על ידי Bob Wooler, MC במועדון Cavern, ובאפריל אותה שנה הם הפכו ל-Merseybeats. עם עליית הביטלס בשנת 1963 הוחלו להשתמש במונחים "סאונד מרסי" ו"מרסי ביט" על להקות וזמרים מליברפול, בפעם הראשונה במוזיקת הפופ הבריטית צליל ומיקום קושרו. הסצנות המקבילות בבירמינגהם ובלונדון תוארו כ- Brum beat ו-Tottenham Sound בהתאמה.

## מאפיינים
המאפיין המובהק ביותר של מוזיקת הביט היה הקצב החזק שלה, תוך שימוש במקצב האחורי המשותף לרוקנרול ולריתם ובלוז, אך לעיתים קרובות עם דגש מניע על כל פעימות ה -4 / 4 בר. הקצב עצמו - שתואר על ידי אלן קלייסון כ"ארבע-ארבע חסר שינוי על תוף המלכוד " פותח במועדונים בהמבורג במערב גרמניה, שם הופיעו קבוצות אנגליות רבות, כולל הביטלס, בתחילת שנות השישים ובמקום היה ידוע בתור "מקצב המאק-שאו" (make show). המקצב 8/8 היה גמיש מספיק כדי שיאומץ לשירים ממגוון ז'אנרים בנוסף, לדברי כותב המוזיקה דייב לינג,."נגינת האקורדים בגיטרת הביט נשברה לסדרה של פעימות נפרדות, לעיתים קרובות אחת אל הבר, כשמאחוריה הצניחה הרגילה של גיטרת הבס ותיפוף חד. זה נתן השפעה שונה מאוד מהאופי המונוליטי של הרוק, בכך שהקצב לא ניתן על ידי שכפול של כלי אחד במקטע הקצב על ידי אחר, אלא על ידי יחסי גומלין בין שלושתם. הגמישות הזו גרמה גם לכך שמוזיקת ביט יכולה להתמודד עם מגוון גדול יותר של חתימות זמן וצורות שיר מאשר שהרוקנרול הצליח".קבוצות ביט היו בדרך כלל בשורות פשוטות של גיטרה, עם הרמוניות ווקאליות ומנגינות קליטות. המכשור הנפוץ ביותר של קבוצות ביט הציג גיטרות מובילות, קצב ובס בתוספת תופים, כפי שהיה פופולרי אצל הביטלס, המחפשים ואחרים. קבוצות ביט - אפילו אלה עם סולן נפרד - שרו לעיתים קרובות גם בתים וגם פזמונים של שירים בהרמוניה הדוקה, דומים לדו-וופ, עם הברות נמתחות בליווי.
## השפעה
ל"ביט" הייתה השפעה גדולה על הגראג' רוק האמריקאי ותנועות הרוק העממי, והוא היווה מקור השראה לתת-ז'אנרים הבאים של מוזיקת רוק, כולל בריטפופ בשנות התשעים.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סגנונות פופ
קטגוריה:שנות ה-1960 במוזיקה
מבצר ביהייב

**מבצר ביהייב** (באנגלית: **Beehive Casemate**) הוא ביצור היסטורי שממוקם ליד חוף אובליסק , מפרץ סידני, ניו סאות' ויילס, אוסטרליה. המבצר מהווה חלק מהפארק הלאומי נמל סידני .

## תיאור והיסטוריה
המבצר נבנה בין השנים 1871–1874, תחת פיקוחו של האדריכל הקולוניאלי ג'יימס בארנט . חומת הסוגרים התת-קרקעית הייתה מהראשונות שתוכננו ונבנו במקום לאחר נסיגת הכוחות הבריטיים ב-1870 ורפורמות קארדוול . המבצר מכיל שלושה תאים ששימשו כחדרי נשק. בכל חדר היה חרך ירי הנשקף לעבר סידני האדס . התאים התת-קרקעיים בנויים מלבנים ומטיט והם נבנו בתוך חללים שנחפרו באדמה. עמדות הירי נועדו לירות על ספינות האויב בעת שהן מנווטות סביב שונית סוא ופיגס , בכניסה למפרץ ג'קסון.

## גלריה

קובץ:Chowderbay-forts0042.JPG|ביצור גדול יותר הממוקם מעל וסמוך למבצר ביהייב
קובץ:Beehive_casemate_obelisk_bay.jpg|החיצוב של מבצר ביהייב בשטח הצוק בוצע ב-1871
קובץ:Beehivetunnels sydney heads.jpg|מבט לתוך אחד מהחלונות שמהם ירו לעבר ספינות אויב


## קישורים חיצוניים

## הערות שוליים

קטגוריה:סידני: מבנים
קטגוריה:ביצורים
קטגוריה:אוסטרליה: היסטוריה
Swimming

**Swimming** הוא אלבום האולפן החמישי של הראפר והזמר האמריקאי מק מילר והאלבום האחרון שיצא במהלך חייו. הוא יצא ב-3 באוגוסט 2018.

לאלבום יצאו שלושה סינגלים: "Small Worlds", "Self Care" ו"What's the Use?". האלבום זכה לביקורות חיוביות בדרך כלל מצד המבקרים והופיע לראשונה במקום השלישי ב-Billboard 200 בארצות הברית. הוא היה מועמד לאלבום הראפ הטוב ביותר בטקס פרסי גראמי 2019.

## רקע
מילר החל לעבוד על האלבום בשנת 2016. הוא הכריז על האלבום דרך הרשתות החברתיות ב-12 ביולי 2018, לצד תאריך יציאתו.

## מוזיקה ומילים
מבחינה לירית, אינדפנדנט הצהיר כי מילר מתייחס להכרה במזגו ("Wings") ובמורות התהילה ("Small Worlds").

באשר למוזיקת האלבום, רולינג סטון ציין כי האלבום הוא המשך לאלבום "The Divine Feminine" משנת 2016, עם אווירה עמוקה המחזירה את סצנת האלטרנטיב סול בלוס אנג'לס.

## סינגלים
ב-30 במאי 2018, מילר הוציא את הסינגל הראשון של האלבום "Small Worlds" ושני סינגלים שאינם באלבום: "Buttons" ו-"Programs". הסינגל השני של האלבום, "Self Care", יצא עם קליפ נלווה ב-13 ביולי 2018. הסינגל השלישי של האלבום, "What's the Use?", יצא ב-23 ביולי 2018.

## רשימת שירים

## מיקומי שיא ותארים

### מצעדים שנתיים

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי ג'ף גיטלמן
קטגוריה:אלבומים שהופקו על ידי די ג'יי דהי
קטגוריה:אלבומים שהופקו על ידי מק מילר
קטגוריה:אלבומים שהופקו על ידי ג'יי קול
קטגוריה:אלבומי היפ הופ
קטגוריה:אלבומי זהב בצרפת
קטגוריה:אלבומי פלטינה בארצות הברית
קטגוריה:אלבומי חברת וורנר רקורדס
יחסי גרמניה–ניקרגואה

**יחסי גרמניה–ניקרגואה** הם היחסים הדיפלומטיים הרשמיים שבין **[[ניקרגואה|רפובליקת ניקרגואה]]** לבין **[[גרמניה|הרפובליקה הפדרלית של גרמניה]]**.

## היסטוריה
גרמניה וניקרגואה נהנות מחברות קרובה ותיקה מזה עשרות שנים, הנובעת בין השאר מתנועות הסולידריות במזרח גרמניה ובמערבה בשנות השמונים, כאשר מלחמת האזרחים השתוללה בניקרגואה.

קיימים קשרים היסטוריים הדוקים בין שתי המדינות החל מהמאה ה-19 כאשר הגרמנים היגרו לניקרגואה. ניתן לחוש בהשפעה הגרמנית גם כיום, במיוחד באזור גידול הקפה בצפון. בסביבות 1,000 אזרחים גרמנים גרים בניקרגואה וכמה מאות ניקרגואים בגרמניה.

בנוסף לשגרירות גרמניה, המוסדות הגרמניים הפעילים בניקרגואה כוללים את לשכת המסחר והתעשייה הגרמנית–ניקרגואית, בית ספר גרמני דו-לשוני, את Deutsche Gesellschaft für Internationale Zusammenarbeit (GIZ), Kreditanstalt für Wiederaufbau (KfW) ואת Friedrich-Ebert ורבים מארגונים לא ממשלתיים גרמנים אחרים.

עד לפרוץ המשבר הפוליטי באפריל 2018, במהלכו אנשים רבים קיפחו את חייהם או נפצעו, מספר גדל והולך של תיירים גרמנים העדיפו את ניקרגואה כיעד נופש. בסביבות 18,000 גרמנים ביקרו ניקרגואה בשנת 2017. החברות הגרמניות ריטר ספורט ו-Dräxlmaier נמנים עם המעסיקים הגדולים של ניקרגואה.

### מלחמת חרבות ברזל ובית המשפט הבינלאומי

בסתיו של 2024, הגישה ניקרגואה תביעה נגד גרמניה לבית הדין הבין-לאומי. לפי טענת ניקרגואה, גרמניה מספקת סיוע, בתמיכתה הפוליטית, הכלכלית והצבאית שלה לישראל במסגרת העמודים של מלחמת חרבות ברזל, וכך מסייעת לישראל בהפעלת רצח עם ברצועת עזה.

## שיתוף פעולה בפיתוח
עם שיתוף פעולה פיתוח מצטבר בשווי של כמיליארד אירו, גרמניה הייתה עד כה אחת התורמות הבילטרליות העיקריות במדינה. שיתוף פעולה ממשלתי בין גרמניה לניקרגואה מתמקד במים. באמצעות תוכניות אזוריות, גרמניה תומכת גם בפיתוח אנרגיות מתחדשות. ממשלת גרמניה תורמת למימון העבודה שנעשתה על ידי מוסדות רב-צדדיים בניקרגואה. בית הספר הגרמני במנגואה נחשב לאחד מבתי הספר הטובים ביותר במדינה. יתר על כן, הידידות בין שתי המדינות מטופחת על ידי שורה שלמה של יוזמות פרטיות כגון אגודות ניקרגואה בגרמניה או יוזמת התרבות הגרמנית-ניקרגואה במנגואה (Iniciativa Cultural Alemana Nicaragüense - ICAN).

## נציגויות דיפלומטיות
* ניקרגואה מחזיקה בגרמניה שגרירות בברלין ו-2 קונסוליות בפרנקפורט ומינכן.
* גרמניה מחזיקה בניקרגואה שגרירות במנגואה.

## קישורים חיצוניים

* יחסי גרמניה–ניקרגואה, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
רב יצחק בר אשיאן

**רב יצחק בר אשיאן** היה אמורא בבלי בן הדור השלישי.

## רבותיו ותלמידיו
רבו היה רב הונא, אך ייתכן שקיבל חלק מתורתו מרבו של רב הונא, רב.

תלמידו המובהק היה רב אידי בר אבין, שמסר את רוב תורתו באגדה, אך גם רב המנונא סבא קיבל ממנו.

## מתורתו
* רב יצחק אמר שני טעמים לדין מים ראשונים: א. סרך תרומה - משום שכהנים מחויבים בטהרת ידיים (שדינן כטמאות בדרגת שני לטומאה מגזירת חכמים על טומאת ידיים) לאכילת תרומה, יש לפני אכילת חולין ליטול ידיים גם כן, כדי לא ליצור חילוק מבלבל. ב בגלל המצווה לשמוע דברי חכמים, שלמדו דין זה באסמכתא מהפסוק  (). עוד אמר רב יצחק, שמים אחרונים אינם רק מצווה, אלא נחשבים "חובה" וחמורים ממים ראשונים, וחייבים ליטול אותם לתוך כלי.
* .
* .

## קישורים חיצוניים

* 
* 

## הערות שוליים

קטגוריה:הדור השלישי לאמוראי בבל
קטגוריה:תלמידי רב הונא
קטגוריה:תלמידי רב
יחסי הממלכה המאוחדת – ניקרגואה

[ממוזער|שר החוץ של ניקרגואה [סמואל סנטוס לופס נפגש עם מקבילו הבריטי ויליאם הייג בלונדון, 2013]]
**יחסי הממלכה המאוחדת–ניקרגואה** הם יחסי החוץ בין **[[הממלכה המאוחדת]]** ל**[[ניקרגואה|רפובליקת ניקרגואה]]**.

## סקירה כללית
היחסים הדיפלומטיים בין המדינות כוננו בשנת 1849.

## נציגויות דיפלומטיות
* בריטניה מחזיקה בניקרגואה קונסוליה במנגואה.
* ניקרגואה מחזיקה בבריטניה שגרירות בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דניאיל, נסיך מוסקבה

**דניאיל, נסיך מוסקבה** (סלאבית מזרחית עתיקה: **Даниил Александрович**; 1261 – 4 במרץ 1303) היה בנו הרביעי והצעיר ביותר של אלכסנדר ירוסלביץ' נבסקי (אבי הנסיכויות הרוסיות ברחבי אורדת הזהב) אשר ירש מאביו את העיר המשנית והקטנה מכל, מוסקבה, במטרה להאדיר את השפעתה של העיר והשפעת שושלת רוריק. דניאיל כיוון את מוסקבה למסלול שיהפוך אותה לנסיכות הרוסית החזקה ביותר ועל כן הוא נודע כמקימה של הנסיכות הגדולה של מוסקבה.

## דניאיל והנצרות האורתודוקסית
דניאיל נפטר בגיל 42, ב-4 במרץ 1303. זמן מה לפני מותו הפך נזיר ולפי רצונו הוא נקבר במנזר דנילוב. הוא עבר קאנוניזציה בידי הכנסייה האורתודוקסית הרוסית בשנת 1791 והוכר כקדוש נוצרי.

במהלך הכיבוש המונגולי של אירופה ומלחמות השטחים בין נסיכי הרוס, דניאיל יצר שלום במוסקבה ופעל ללא שפיכות דמים. במהלך 30 שנות שלטונו השתתף דניאיל באך ורק מלחמה אחת. על פי האגדה, דניאיל היה פופולרי ומוערך על ידי נתיניו בזכות העדינות, הענווה והשלווה שלו. דניאיל שמר על שלום במוסקבה גם אם הדבר עלה בהשפעתו על גבי שאר הנסיכויות. נאמר כי ראה את עמו לפני גאוותו ותאריו שלו.

## קישורים חיצוניים

* 

קטגוריה:מוסקבה: אישים
קטגוריה:ילידי 1261
קטגוריה:נפטרים ב-1303
יחסי סנט וינסנט והגרנדינים – צ'ילה

**יחסי סנט וינסנט והגרנדינים–צ'ילה** הם היחסים הדיפלומטיים הרשמיים שבין **[[סנט וינסנט והגרנדינים]]** לבין **[[צ'ילה|הרפובליקה של צ'ילה]]**. שתי המדינות הן חברות הקהילה של אמריקה הלטינית והמדינות הקריביות וארגון מדינות אמריקה.

## היסטוריה
250px|ימין|ממוזער|ראש ממשלת סנט וינסנט והגרנדינים, רלף גונזלבס יחד עם נשיאת צ'ילה, מישל בצ'לט, ושר החוץ הצ'יליאני הראלדו מונוז.
היחסים הדיפלומטיים בין צ'ילה לסנט וינסנט והגרנדינים כוננו ב-16 באוגוסט 1990. בשנת 2014 שתי המדינות חתמו על הסכם שיתוף פעולה טכני ומדעי. שנתיים לאחר מכן, במסגרת ועידת XXXVII של מנהיגי הקהילה הקריבית, נשיאת צ'ילה מישל בצ'לט וראש ממשלת סנט וינסנט והגרנדינים רלף גונזלבס חתמו על הסכם שירותי אוויר, שיאפשר לקבוע מדיניות שמים פתוחים עבור מעבר ושימוש בדרכי אוויר לטיסות מסחריות וכלי טיס ממלכתיים משתי המדינות.

## יחסים מסחריים
בשנת 2016, הסחר בין שתי המדינות הסתכם ב-1.1 מיליון דולר, המהווה גידול של 21% לעומת חמש השנים שקדמו לה. המוצרים העיקריים שיצאה צ'ילה היו תכשירים לייצור משקאות לא אלכוהוליים, דיקט ויין, ואילו המוצרים המיוצאים בעיקר על ידי סנט וינסנט והגרנדינים לצ'ילה היו שוקולדים, סוכריות וקקאו מוכן.

## נציגויות דיפלומטיות
* סנט וינסנט והגרנדינים מיוצגת בצ'ילה באמצעות שגרירותה בקראקאס, ונצואלה, ובנוסף מחזיקה קונסוליה בסנטיאגו דה צ'ילה.
* צ'ילה מיוצגת בסנט וינסנט והגרנדינים באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליה בקינגסטאון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אס אס בריטניה

**אס אס בריטניה** (באנגלית: **SS-GB**) הוא ספר מאת לן דייטון משנת 1978. הספר שייך לסוגת ספרי ההיסטוריה החלופית, ועלילתו מתרחשת בבריטניה לאחר כיבושה בידי גרמניה הנאצית במלחמת העולם השנייה. הספר יצא לאור בעברית בהוצאת זמורה ביתן בשנת 1982 בתרגומו של חיים גליקשטיין. ב-2017 עובד הספר לסדרת דרמה בשם זהה.  

## רקע
הספר מתאר היסטוריה חלופית של תוצאות מלחמת העולם השנייה. על פי הספר, גרמניה הנאצית כבשה את בריטניה במהלך מבצע ארי הים, הקימה בה ממשלת בובות והטילה עליה שלטון צבאי. וינסטון צ'רצ'יל הוצא להורג, והמלך ג'ורג' השישי נכלא במצודת לונדון. האדמירל קונולי אבל סמית נמלט לארצות הברית והקים שם ממשלה גולה. במקביל, תנועת מחתרת ענפה קמה ברחבי בריטניה עצמה. האמריקנים מתעקשים להישאר נייטרלים, חרף ניסיונות מצד גורמים בריטיים לגרור אותם למלחמה נגד הגרמנים. הסכם ריבנטרופ-מולוטוב עדיין בתוקף, והיחסים בין גרמניה לברית המועצות חמים מאוד.

## עלילה
הדמות הראשית בספר הוא קצין המשטרה דאגלס ארצ'ר מהסקוטלנד יארד. אשתו של ארצ'ר נהרגה במלחמה וביתו נהרס, ומאז הוא גר בדירה שכורה ומנסה לגדל את בנו הקטן. ארצ'ר השלים עם הכיבוש הגרמני של ארצו, וממשיך בעבודתו כחוקר מקרי פשע תחת גרופנפיהרר פריץ קלרמן המשמש כמפכ"ל המשטרה החדש של בריטניה. הוא מתעקש לראות בעצמו דמות א-פוליטית ומגביל את עיסוקו למקרי רצח פלילי בלבד. עם זאת, הוא מסומן בידי המחתרת כבוגד. כאשר הוא נקרא לחקור מקרה רצח מסתורי של אדם בשם ג'ון ספוד, נגרר ארצ'ר על כורחו לפוליטיקה. הוא מגלה עד מהרה כי הן המחתרת, והן מפקדיו הגרמנים, מגלים עניין לא רגיל ברצח ספוד. מברלין מגיע קצין חדש בשם אוסקר הות, וארצ'ר מוכפף לפיקודו. הות פוקד על ארצ'ר להמשיך לחקור את פרשת ספוד, וחושף בפניו כי ספוד היה מדען אטום מוביל בפרויקט הגרעין של בריטניה. רציחתו של ספוד מובילה למירוץ בין הוורמאכט, האס אס, המחתרת הבריטית וארצות הברית להשתלטות על שרידי פרויקט הגרעין הבריטי, ובמקביל מתאמצת המחתרת לשחרר מכלאו את המלך ג'ורג' השישי הכלוא.

## קישורים חיצוניים

* ס"ס בריטניה, באתר סימניה

קטגוריה:ספרים בריטיים
קטגוריה:ספרי 1978
קטגוריה:ספרי היסטוריה חלופית של תוצאות מלחמת העולם השנייה
קטגוריה:ספרי זמורה ביתן
קטגוריה:ספרים המתרחשים בבריטניה
שנדזונג, קיסר סין (שושלת סונג)

**שֵׁן-זוֹנְג** (במנדרינית: **神宗**; 25 במאי 1048 – 1 באפריל 1085) היה קיסר סין השישי משושלת סונג. בשמו הפרטי נודע בתור **ג'או-שו** אך עקב הטאבו על איסור שמות הקיסרים בסין נודע כשם תקופת שלטונו.

בעת שלטונו הייתה סין תחת שושלת סונג בתקופה שנודע כ"שלום המשגשג", עת שבה התפתחה ברבות הכלכלה והתרבות הסינית מה שאפשר לקיסר להנהיג רפורמות אשר נתנו לו שליטה על כ-30% מהתמ"ג המדיני. עובדה זו נתנה למוסד הקיסרות ערך המקביל לכדי 34 טריליון דולרים אמריקנים כיום, מה שהופך את שן-זונג למונרך השני בעושרו בהיסטוריה, לאחר ג'ינגיס חאן.

## שלטונו
### רפורמות
בתקופת שלטונו בשנת 1068 התעניין הקיסר שן-זונג במדיניותו של איש חצר המלך וואנג אנשי ומינה אותו לראש ממשלה (קנצלר). וואנג יישם את מדיניות חדשה ופופולרית משלו שמטרתה לשפר את מצבם של האיכרים והמובטלים. מעשים אלה הפכו לרפורמה המסומנת בתקופת שלטונו של הקיסר שן-זונג.

מחוזות הצפון וצפון-מזרח יושבו בשנת 1080 כאשר הוזמנו 10,000 מוסלמים נוספים לסין. בתקופת שלטונו של שן-זונג, סה-מה גואנג, איש חצר המלך, כתב ספר היסטוריה בעל השפעה רבה, הז'ינגי טונג-ג'יאן לחינוך הדורות הבאים לשליטה על סין. ספר זה מתעד אירועים היסטוריים משושלת ג'ואו ועד שושלת סונג.

הישג ספרותי בולט נוסף שהתרחש בתקופת שלטונו היה אוסף שבעת הקלאסיקות הצבאיות ובהם שאלות ותשובות בין טאנג טאידזונג ללי וייגונג המפורסמת ביותר.

מלבד השגרירויות הרומיות העתיקות מתקופת האן ושלוש הממלכות בסין, הקשר עם אירופה נותר דליל אם לא קיים לפני המאה ה-13. עם זאת, מרשומות סיניות ידוע שמייקל השביעי, דוכס מטעם האימפריה הביזנטית שיגר שליחות דיפלומטית לשושלת הסונג הסינית שהגיעה בשנת 1081, במהלך שלטונו של שן-זונג.

### מלחמות
הקיסר שלח מערכות מלחמה כושלות נגד השליט הוייטנאמי לין נה טונג משושלת לין בשנת 1076 בשביל לספח את הממלכה.

פועלו המובהק העיקרי של הקיסר שן-זונג היה ניסיונו להחליש את מדינת שיה המערבית בהובלת פלישה וגירוש כוחות השיה המערביים ממחוז גאנסו. צבא סונג הצליח בתחילה במערכות אלה, אך במהלך הקרב על העיר יונגלה, בשנת 1082, הובסו כוחות סונג. כתוצאה מכך, שיה המערבית הלכה והתעצמה ובעקבות כך המשיכה להוות מטרד לאימפריה הסונגית במהלך העשורים הבאים ואף לתוך המאה ה־12 (כמוה הייתה גם שושלת ג'ין המאוחרת).

הקיסר שן-זונג שכר לוחמים מוסלמים מבוכרה כדי להילחם נגד נוודים ח'יטאנים (שושלת ליאו). הוא הזמין 5,300 לוחמים מוסלמים מבוכרה לעבור לסין בשנת 1070 כדי לסייע להילחם בשושלת ליאו בצפון מזרח ולהשיב מחדש את האזורים שנלקחו במלחמה הקודמת. שן-זונג שכר אותם כשכירי חרב אישיים במערכה שלו נגד שושלת ליאו. מאוחר יותר הם התיישבו בין בירת סונג קאיפנג לבין יאנצ'ינג (כיום בייג'ינג).

שן-זונג נפטר בשנת 1085, בגיל 36 ממחלה שלא פורט עליה בכתבים והוחלף על ידי בנו, ג'או שו, שעלה על הכס כקיסר ג'ה-זונג. הקיסר ג'ה-זונג היה קטין בעת נפטר אביו, ולכן אימו של שן-זונג הקיסרית גאו שלטה כעוצרת עד מותה.

## ראו גם
* שן קואו

## קישורים חיצוניים

* 
* 20 האנשים העשירים בהיסטוריה

קטגוריה:קיסרי סין
המגדלור בנלסון ביי

**המגדלור בנלסון ביי** (באנגלית: **Nelson Head Light**) או **המגדלור הפנימי בנלסון ביי** (באנגלית: **Nelson Head Inner Light**) הוא מגדלור לא פעיל היסטורי שנמצא מצפון-מזרח לעיירה נלסון ביי , ניו סאות' ויילס, אוסטרליה, ליד פארק הליפקס, בחוף הדרומי של פורט סטפנס . האור הכווין את הספינות לנמל. שלא כמו מגדלורים אחרים, למגדלור בנלסון אין מגדל, אך הוא הוצג דרך חלון של חדר העששיות, ומאוחר יותר הוצב בחוץ.

## היסטוריה
[ימין|ממוזער|המגדלור בנלסון ביי, [1902]]
המגדלור הוקם ב-1872 עם ארבע מנורות נפט שהוצגו מעל מגדל קטן מעץ.

המגדלור הנוכחי נבנה כ-3 שנים מאוחר יותר על הבסיס המגדלור הקודם, והאור הוצג ממנו לראשונה ב-1876. האור הותקן בחדר עששיות מתומן המחובר לבית, והוצג דרך חלון. המגדלור נשמר על ידי 14 תושבי העיר ומשמר ההצלה, עד ל-1990.

המגדלור שימש בחשמל מ-1946, כאשר מ-1984, שומש בעזרת תשתיות חשמל. מאז 1990, המגדלור מתוחזק רק על ידי משמר ההצלה, ומשמש כיום כמוזיאון ימי.

ב-1995, הוחלף האור בפנס שמופעל סולארית, שקיים מחוץ לחדר העששיות הקודם. בתחילת 2003, המגדלור הושבת.

## קישורים חיצוניים

* "List of Lighthouses of New South Wales", מגדלורים של אוסטרליה
* מגדלורים באוסטרליה, ibiblio.org
* המגדלור בנלסון ביי, seasidelights.com.au

* 
* Plaque on the site, can be seen in 


קטגוריה:אוסטרליה: מבנים
קטגוריה:אוסטרליה: מוזיאונים
נלסון ביי
Snes9x

**Snes9x** הוא אמולטור של קונסולת המשחקים סופר נינטנדו אשר פותח עבור ווינדוס, macOS, לינוקס ו-FreeBSD. כמו כן, האמולטור זמין כ"ליבת אמולציה" ברטרוארץ'.

## היסטוריה
פיתוח האמולטור החל לאחר שגארי הנדרסון וג'רמי קוט איחדו את שני האמולטורים עליהם עבדו- Snes96 ו-Snes97 בהתאמה, ויצרו אמולטור חדש, שקיבל את השם Snes9x.

## האמולטור ברטרוארץ'
רטרוארץ' מכיל כמה וכמה גרסאות שונות של האמולטור אשר ניתן להריץ בתוך רטרוארץ' כ"ליבות אמולציה" הקרויות 2002, 2005, 2005 פלוס, 2010, וכן את הגרסה העדכנית ביותר של האמולטור. למעט הגרסה החדשה ביותר, שאר הגרסאות הן היסבים שונים של גרסאות קודמות של האמולטור אשר נועדו למחשבים אשר לא יכולים להריץ את הגרסה החדשה ביותר של Snes9x או של ליבות אמולציה אחרת של הקונסולה שיש ברטרוארץ'.

## קישורים חיצוניים

* דף האמולטור באתר GitHub

## הערות שוליים

קטגוריה:תוכנות אמולציה לפלטפורמות משחקי וידאו
קטגוריה:תוכנה חוצת פלטפורמות
קטגוריה:נינטנדו
יחסי סנט קיטס ונוויס – צ'ילה

**יחסי סנט קיטס ונוויס–צ'ילה** הם היחסים הדיפלומטיים הרשמיים שבין **[[סנט קיטס ונוויס]]** לבין **[[צ'ילה|הרפובליקה של צ'ילה]]**. שתי המדינות הן חברות הקהילה של אמריקה הלטינית והמדינות הקריביות וארגון מדינות אמריקה.

## נציגויות דיפלומטיות
* סנט קיטס ונוויס אינה מיוצגת בצ'ילה לא בדרג השגרירות ולא בדרג הקונסוליה.
* צ'ילה מיוצגת בסנט קיטס ונוויס באמצעות שגרירותה בקינגסטון, ג'מייקה, ובנוסף מחזיקה קונסוליה בבאסטר.

## הערות שוליים

קטגוריה:ערכים ללא קטגוריות פיזיות - יחסי חוץ
אתנולוג (מאגר)

**אתנולוג: שפות העולם** (באנגלית **Ethnologue**, מסוגנן: **Ethnoloɠue**) הוא מאגר מידע המופיע בדפוס ובאתר אינטרנט, ומספק נתונים סטטיסטיים ומידע אחר על השפות המדוברות כיום בעולם. הוא פורסם לראשונה ב-1951 וכעת מתעדכן מדי שנה על ידי ארגון SIL International. זהו ארגון אמריקאי, עולמי נוצרי מיסיונרי ללא כוונת רווח. מטרתו העיקרית של SIL היא ללמוד, לפתח ולתעד שפות לשם קידום אוריינות ולהפצת הנצרות.

החל ב-2020, אתנולוג מכיל מידע מבוסס-אינטרנט על 7,117 שפות. במהדורה ה-23, המידע כלל את מספר דוברי השפה, מיקומם, הניבים, המיון הבלשני של השפה, זמינות התנ"ך בשפות אלה, תיאור קצר של מאמצי החייאה שדווחו, והערכת סטטוס ההישרדות של השפה באמצעות "סולם ההמשכיות הבין-דורית המדורג ומורחב" (EGIDS).

## ראו גם
* גלוטולוג
* המצפה הבלשני
* האטלס העולמי של מבני השפות
* אטלס השפות בסכנת הכחדה בעולם

## קישורים חיצוניים

* 

קטגוריה:בלשנות
יחסי אלג'יריה–ספרד

**יחסי אלג'יריה–ספרד** הם יחסי החוץ בין אלג'יריה לספרד. שתי המדינות חברות מלאות באיחוד מדינות הים התיכון.

בניגוד ליחסי ספרד עם מרוקו, יחסי אלג'יריה–ספרד אינם נפגעים על ידי סכסוך טריטוריאלי ישיר; עם זאת, היו פערים בגישה לסכסוך בסהרה המערבית.

## היסטוריה
### היסטוריה מוקדמת
ספרד ואלג'יריה נשלטו יחדיו על ידי כמה אימפריות לפני ימי הביניים כמו האימפריה הרומית או הח'ליפות הערבית.

בתחילת המאה ה-16, האימפריה הספרדית והאימפריה העות'מאנית לחמו להשגת שליטה באלג'יריה. ספרד כבשה בשנת 1510 את סלע אלג'יר והחזיקה אותו לזמן קצר לפני שגורשה על ידי ח'יר א-דין בשנת 1529.

המלוכה הספרדית שלטה באוראן (1509–1708; 1732–1792) ובנמל השכן מארס אל כביר במשך רוב העת החדשה המוקדמת.

### היסטוריה של היחסים המודרניים
הדיקטטורה הפרנקואיסטית הכירה רשמית באלג'יריה כמדינה ריבונית בשנת 1962 והמשיכה במינוי שגריר. היחסים הדו-צדדיים של ספרד עם הרפובליקה האלג'ירית, שלא היו טובים בתקופת הפרנקואיזם, חוו מאוחר יותר משבר בשנים 1977–1978, כאשר אלג'יריה - מנותקת מהסכמי מדריד משנת 1975 על העברת הממשל של סהרה המערבית - באה לתמוך בתנועת העצמאות של האיים הקנריים.

שתי המדינות חתמו על חוזה ידידות, שכנות טובה ושיתוף פעולה ב-8 באוקטובר 2002 במדריד. שתי המדינות משתפות פעולה בסוגיות לחימה בטרור. האיזון המשולש בין אלג'יריה, מרוקו וספרד משפיע על העמדה הספרדית בסכסוך מערב סהרה; אלג'יריה מחויבת למשאל העם להגדרה עצמית, תוך קריאה למחויבות חזקה יותר מצד ספרד בנושא זה על בסיס "האחריות ההיסטורית" של האחרונה.

שתי המדינות חיזקו את הקשרים בשנת 2013. אלג'יריה וספרד מיקמו את עצמן כשותפות חשובות בשנת 2015, ונותרו קשורות "ליחסים חזקים" בשנת 2017.
שמאל|ממוזער|הקונסוליה הכללית של אלג'יריה בברצלונה

## נציגויות דיפלומטיות
* אלג'יריה מחזיקה בספרד שגרירות במדריד וקונסוליות כלליות באליקנטה ובברצלונה.
* ספרד מחזיקה באלג'יריה שגרירות באלג'יר וקונסוליה כללית באוראן.

## לקריאה נוספת

* 
* 
* 
* 


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ג'פרי האמונד

**ג'פרי האמונד** (באנגלית: **Jeffrey Hammond**; נולד ב-30 ביולי 1946) הוא מוזיקאי, צייר ובסיסט בריטי, הידוע גם כ"**ג'פרי האמונד-האמונד**". את השם האמונד-האמונד אימץ בהומור, משום ששם המשפחה של שני הוריו היה האמונד. עוד הוא נהג להתבדח על כך שאמו בחרה את שם הנעורים שלה, באותו האופן שבחרה בו אלינור רוזוולט. הוא ידוע בעיקר בשל היותו בסיסט להקת הרוק המתקדם ג'ת'רו טאל.

## קריירה
את סולן הלהקה לעתיד, איאן אנדרסון, הכיר בגיל 17, כאשר השניים למדו יחד בבית הספר. עוד לפני שהצטרף ללהקה כתב אנדרסון כמה שירים אודות האמונד, כגון "A Song for Jeffrey" (באלבום This Was), השיר "Jeffrey Goes to Leicester Square" (באלבום Stand Up) ו-"For Michael Collins, Jeffrey and Me" (באלבום Benefit).

בשנת 1971 הצטרף האמונד ללהקה באופן רשמי כבסיסט, אך ניגן רבות קודם לכן עם הלהקה מאז אלבומם הראשון מ-1968. האמונד נודע בהופעותיו עם הלהקה בבגדיו הייחודיים, בדומה לשאר חברי הלהקה שעטו תלבושות מוזרות בהופעות: חליפת פסים בשחור-לבן וגיטרת בס שחור לבן מותאמת; לבושו הפך לסימן מסחרי של הלהקה ובפרט של הופעות Thick as a Brick. בשנת 1975 עזב האמונד את הלהקה לאחר ויכוח קשה עם שאר החברים, וכאות התרסה שרף את החליפה. לאחר שעזב את הלהקה חזר ללמוד ציור, ומאוחר יותר, על פי כתביו של אנדרסון, חזר לאהבתו המוקדמת לציור ולא ניגן שוב באופן מקצועי.

## דיסקוגרפיה
### עם ג'ת'רו טאל
* (Aqualung (1971
* (Thick as a Brick (1972
* (Living in the Past (1972 - אלבום אוסף
* (A Passion Play (1973
* (War Child (1974
* (Minstrel in the Gallery (1975

## קישורים חיצוניים

* ביוגרפיה של ג'פרי האמונד, האתר הרשמי של ג'ת'רו טאל

## הערות שוליים

קטגוריה:מוזיקאים בריטים
קטגוריה:בריטים שנולדו ב-1946
אירית בן-אבא

ממוזער|אירית בן-אבא עם סגן שר החוץ היווני לענייני אירופה, ניקוס זידאקיס. נובמבר 2015
**אירית בן-אבא ויטלה** (נולדה ב-1958) היא דיפלומטית ישראלית אשר כיהנה כשגרירת ישראל ברפובליקה העממית של סין ושגרירה לא-תושבת למונגוליה (2021-2025). כיהנה כשגרירת ישראל ביוון (2014–2019), שגרירה בפיליפינים (2000–2003) וכסמנכ"לית לעניינים כלכליים במשרד החוץ (2007–2014).

## ביוגרפיה
בן-אבא נולדה בתל אביב. השתחררה מצה"ל ב-1978. היא בעלת תואר ראשון בלימודי מזרח אסיה ובלשנות אנגלית מהאוניברסיטה העברית בירושלים (1982) ותואר שני במנהל עסקים מהאוניברסיטה העברית בירושלים (2005). בוגרת תוכנית הסגל הבכיר של נציבות שירות המדינה.

ב-1985 סיימה את קורס הצוערים של משרד החוץ. בשנים 1986 עד 1989 כהנה כסגן קונסול בקונסוליה הכללית של ישראל בהונג קונג. בתום השליחות בהונג קונג, שמשה כדסקאית סין באגף אסיה במשרד החוץ. בשנים 1994–1996 כהנה כציר בשגרירות ישראל בבייג'ינג. ב-1996 מונתה למנהלת מחלקת דרום אסיה ודרום מזרח אסיה במטה משרד החוץ בירושלים.

בשנת 2000 מונתה לשגרירת ישראל בפיליפינים. ב-2004 מונתה לשגרירה ניידת לא-תושבת במדינות הבלקן, באלבניה, בבוסניה והרצגובינה ובמקדוניה הצפונית. ב-2006 מונתה לראש החטיבה לעניינים כלכליים של המזרח התיכון וטיפלה בנושאים הכלכליים וההומניטריים הנוגעים ליחסי ישראל והרשות הפלסטינית. ב-2007 מונתה לסמנכ"לית לדיפלומטיה כלכלית במשרד החוץ.

ב-2014 מונתה לשגרירת ישראל ביוון תפקיד שמלאה עד 2019. ב-2020 מונתה לממונה על היחסים (שגרירה בפועל) בשגרירות ישראל בצרפת. בין סיום התפקיד ביוון והיציאה לפריס, שימשה שליחה מיוחדת לענייני הגירה במטה משרד החוץ בירושלים.

בינואר 2021 מונתה לשגרירה ברפובליקה העממית של סין ושגרירה לא תושבת במונגוליה תפקידה שמלאה עד ליציאתה לגמלאות בסוף מאי 2025.

## קישורים חיצוניים

* אירית בן אבא , באתר המכון למנהיגות וממשל
* 
* 

## הערות שוליים

קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:שגרירות ישראל
קטגוריה:שגרירי ישראל בפיליפינים
קטגוריה:שגרירי ישראל באלבניה
קטגוריה:שגרירי ישראל ביוון
קטגוריה:שגרירי ישראל במקדוניה הצפונית
קטגוריה:שגרירי ישראל בבוסניה והרצגובינה
קטגוריה:שגרירי ישראל בסין
קטגוריה:מונגוליה: יחסי חוץ
קטגוריה:ישראליות שנולדו ב-1958
קטגוריה:ישראלים שנולדו ב-1958
יחסי סנט וינסנט והגרנדינים – רוסיה

**יחסי סנט וינסנט והגרנדינים–רוסיה** הם היחסים הדיפלומטיים הרשמיים שבין **[[סנט וינסנט והגרנדינים]]** לבין **[[רוסיה|הרפובליקה הרוסית]]**.

## היסטוריה
היחסים הדיפלומטיים בין הפדרציה הרוסית לסנט וינסנט והגרנדינים כוננו ב-17 בספטמבר 2002. ב-29 באוגוסט 2011 הציג את אמנתו ניקולאי ד' סמירנוב, שגריר הפדרציה הרוסית בסנט וינסנט והגרנדינים, לסר פרדריק בלנטין, המושל הכללי של סנט וינסנט והגרנדינים.

שתי המדינות מקיימות קשרים באופן אקטיבי הן ברמה הדו-צדדית והן ברמה הבינלאומית. ב-26 באוקטובר 2009 נחתם פרוטוקול הכוונות על התייעצויות פוליטיות בין משרד החוץ של הפדרציה הרוסית לבין משרד החוץ, המסחר והסחר של סנט וינסנט והגרנדינים. במטרה לפתח קשרים כלכליים דו-צדדיים, שתי המדינות בוחנות כיום הזדמנויות עסקיות בתחומים שונים כגון תיירות, תשתיות, תחבורה, שיתוף פעולה מדעי וטכני.

מאז שנת 2008 ממשלת הפדרציה הרוסית מעניקה מדי שנה מלגות לסטודנטים מסנט וינסנט והגרנדינים להשכלה גבוהה באוניברסיטאות ברוסיה. עשרה סטודנטים בשנת 2012 התקבלו לאוניברסיטת הידידות העממית במוסקבה.

במהלך פסטיבל הקולנוע הבינלאומי, שאורגן לרגל יום השנה ה-30 לעצמאות סנט וינסנט והגרנדינים בנובמבר–דצמבר 2009, הוקרנו סרטים רוסיים.

## נציגויות דיפלומטיות
* סנט וינסנט והגרנדינים מחזיקה ברוסיה קונסוליה במוסקבה.
* רוסיה מיוצגת בסנט וינסנט והגרנדינים באמצעות שגרירותה בג'ורג'טאון, גיאנה.

## הערות שוליים

קטגוריה:ערכים ללא קטגוריות פיזיות - יחסי חוץ